‘मैडम’ के पास रिलायंस की किश्त पहुंची और बैठक कर दी निरस्त
रिफाइनरीको लेकर 29 दिसंबर को प्रस्तावित बैठक निरस्त होने की पचपदरा के पूर्व विधायक मदन प्रजापत ने डाक बंगले में पत्रकार वार्ता में निंदा की है।
उन्होंने कहा मैडम के पास रिलायंस कंपनी की तय किश्त पहुंच गई, इसलिए एचपीसीएल के साथ बैठक को निरस्त किया गया। कांग्रेस इसकी निंदा करने के साथ आरोप लगाती है कि मुख्यमंत्री रिफाइनरी प्रोजेक्ट को डीले कर रही है। उन्होंने कहा कि मुख्यमंत्री रिफाइनरी लगाने के पक्ष में नहीं है। उन्होंने पूर्व मुख्यमंत्री अशोक गहलोत पर लगाए आरोपों का कटाक्ष करते हुए कहा कि हमें कोई क्रेडिट नहीं चाहिए। हम तो चाहते हैं कि रिफाइनरी का काम तुरंत शुरू हो। उन्होंने कहा कि मुख्यमंत्री दो साल से समीक्षा और घाटे का सौदा बताते हुए रिफाइनरी प्रोजेक्ट को लंबित कर रही है। अगर घाटे का सौदा है तो हिस्सेदारी बढ़ाए, पर प्रोजेक्ट शुरू तो करें। जिस एचपीसीएल कंपनी के साथ हुए करार काे नकार रहे हैं, वो कंपनी किसकी है। जमीन की एवज में राज्य सरकार को पैसा मिल गया है। इसके अलावा जो बिना ब्याज के जो ऋण देना है, वह प्रोजेक्ट शुरू होने के बाद देना है, फिर आनाकानी कैसी। कितनी बार हुआ कि बैठकें प्रस्तावित कर निरस्त की गई। उन्होंने कहा हमारे मंत्री मैडम के सामने जाने से कतराते हैं, तो रिफाइनरी काे लेकर क्या पैरवी करेंगे। उन्होंने सांसद कर्नल सोनाराम चौधरी भी जमकर आरोप लगाए।
बालोतरा. प्रेस वार्ता में पत्रकारों से बातचीत करते पूर्व विधायक मदन प्रजापत।
hin_Deva awa_Deva hin_Deva awa_Deva